CELEX: 62011TA0331
Language: hu
Date: 2013-09-12 00:00:00
Title: T-331/11. sz. ügy: A Törvényszék 2013. szeptember 12-i ítélete — Besselink kontra Tanács ( „A dokumentumokhoz való hozzáférés — 1049/2001/EK rendelet — A Bizottságot az Európai Uniónak az emberi jogok és alapvető szabadságok védelméről szóló egyezményhez való csatlakozásáról szóló tárgyalásokra felhatalmazó tanácsi határozattervezet — A nemzetközi kapcsolatokhoz fűződő közérdek védelmével kapcsolatos kivétel — Részleges hozzáférés — Indokolási kötelezettség — Pervezető intézkedések vagy bizonyításfelvétel iránti kérelem — Elfogadhatatlanság” )

26.10.2013   
            
            
               HU
            
            
               Az Európai Unió Hivatalos Lapja
            
            
               C 313/22
            
         A Törvényszék 2013. szeptember 12-i ítélete — Besselink kontra Tanács
   (T-331/11. sz. ügy) (1)
   
   (A dokumentumokhoz való hozzáférés - 1049/2001/EK rendelet - A Bizottságot az Európai Uniónak az emberi jogok és alapvető szabadságok védelméről szóló egyezményhez való csatlakozásáról szóló tárgyalásokra felhatalmazó tanácsi határozattervezet - A nemzetközi kapcsolatokhoz fűződő közérdek védelmével kapcsolatos kivétel - Részleges hozzáférés - Indokolási kötelezettség - Pervezető intézkedések vagy bizonyításfelvétel iránti kérelem - Elfogadhatatlanság)
   2013/C 313/42
   Az eljárás nyelve: angol
   
      Felek
   
   
      Felperes: Leonard Besselink (Utrecht, Hollandia) (képviselők: O. Brouwer, J. Blockx és E. Raedts ügyvédek)
   
      Alperes: az Európai Unió Tanácsa (képviselők: kezdetben Fekete Cs., P. Plaza García és J. Hermann, később P. Plaza García, J. Herrmann és B. Driessen meghatalmazottak)
   
      Az alperest támogató beavatkozó: Európai Bizottság (képviselők: E. Paasivirta és P. Costa de Oliveira meghatalmazottak)
   
      Az ügy tárgya
   
   A 2011. április 1-i tanácsi határozat megsemmisítése iránti kérelem, amely határozat megtagadta a felperes teljes hozzáférését a Tanács azon határozattervezetét tartalmazó 9689/10. sz. dokumentumhoz, amely felhatalmazta a Bizottságot az Európai Uniónak a Rómában 1950. november 4-én aláírt, az emberi jogok és alapvető szabadságok védelméről szóló egyezményhez való csatlakozásáról szóló tárgyalásokra.
   
      Az ítélet rendelkező része
   
   
               1.
            
            
               A Törvényszék megsemmisíti a felperesnek a 9689/10. sz. dokumentumhoz való teljes hozzáférését megtagadó 2011. április 1-i tanácsi határozatot, amennyiben e határozat megtagadta az 5. sz. tárgyalási irányelvhez és a kért dokumentum azon nem közölt részeihez való hozzáférést, amelyek felidézik az EU-Szerződés által lefektetett, az Európai Uniónak a Rómában 1950. november 4-én aláírt, az emberi jogok és alapvető szabadságok védelméről szóló egyezményhez való csatlakozása céljával folytatott tárgyalások során figyelembe veendő elvekre, vagy amelyek a tárgyalás során érintendő kérdéseket tartalmazzák.
            
         
               2.
            
            
               A Törvényszék a keresetet ezt meghaladó részében elutasítja.
            
         
               3.
            
            
               A felek maguk viselik a költségeiket.
            
         
      (1)  HL C 238., 2011.8.13.